અત્રે ઉલ્લેખનીય છે કે ચોરીના કેસમાં બલોલના આરોપી કેતન પટેલને ગ્રામવાસીઓએ ચોરીના મુદ્દે માર મારીને પોલીસને સોંપ્યો હતો. પોલીસે આ બાબતે કોર્ટ કાર્યવાહી કરી, પરં તેના જામીન માટે કોઇ ન આવતાં તેને જ્યુડિશિયલ કસ્ટીમાં મોકલાયો હતો ત્યાં બીજે દિવસે તેનું મોત થયું હતું. પહેલાં પોસ્ટ મોર્ટમમાં ૩૯ જેટલી ઇજા જણાઇ હતી, પરંતુ સૂત્રોના જણાવ્યા મુજબ બીજા પોસ્ટ મોર્ટમમાં પ૪ જેેટલી ઇજાનાં નિશાન જણાયાં છે. આજે રિપોસ્ટ મોર્ટમના રિપોર્ટના અભ્યાસ પછી પોલીસ ફરિયાદ નોંધવામાં આવશે. સમગ્ર મામલે હવે પીએમ રિપોર્ટની રાહ જોવાઇ રહી છે. ભાજપ દ્વારા સમગ્ર પ્રકરણ થાળે પાડવાના પ્રયાસો થઇ રહ્યા છે. તો કોંગ્રેસ દ્વારા સમગ્ર ઘટનાને તથ્ય અનુસાર પગલાં લેવાની માગ સાથે આરોપીઓની ધરપકડ કરવા માટે દબાણ થઇ રહ્યું છે.